מיכאל לאונידאס דרטאוזוס

מיכאל לאונידאס דרטאוזוס (באנגלית: Michael Leonidas Dertouzos, ביוונית: Μιχαήλ Λεωνίδας Δερτούζος; 5 בנובמבר 1936, אתונה – 27 באוגוסט 2001, בוסטון) היה פרופסור במחלקות להנדסת חשמל ולמדעי המחשב ומנהל מעבדת מדעי המחשב ב-MIT בשנים 1974–2001. מעבדה זאת הייתה בחזית מהפכת המחשוב.

ביוגרפיה 
דרטאוזוס היה בוגר הקולג' של אתונה ולמד באוניברסיטת ארקנסו במסגרת תוכנית פולברייט. קיבל את תואר הדוקטור ב-MIT בשנת 1964, והצטרף לסגל המכון. מעבדת מדעי המחשב, שבראשה עמד, חידשה במגוון תחומים ובהם הצפנת RSA, גיליון אלקטרוני, ה-NuBus, X Window System, והאינטרנט. דרטאוזוס הגדיר את קונסורציום רשת האינטרנט העולמית (World Wide Web Consortium) ומעבדת מדעי המחשב ב-MIT היא הבית של הקונסורציום. תמך בפרויקט GNU ובמוסד לתוכנה חופשית (Free Software Foundation).

ב-1968 יסד את קומפיוטק (Computek), חברה שיצרה מסופים גרפיים חכמים בתחילת שנות ה-70 של המאה העשרים. במינהל של הנשיא ג'ימי קרטר היה היושב ראש של קבוצת ייעוץ בנושא מערכות מידע. בשנת 1995 היה חבר במשלחת של ארצות הברית בוועידת ה-G7 בנושא חברת המידע ובשנת 1998 היה יושב ראש משותף של הפורום הכלכלי בדבוס שבשווייץ בנושא חברת הרשת.

עסק בעתידנות ועבד כדי להפוך את התחזיות שלו למציאות. בשנת 1976 חזה את תופעת המחשב האישי ואחר כך את מהפכת המידע. היה חסיד דרך השימוש במחשבים בדומה לדרך בה משתמשים בהם היום מתוך מחשבה שהשימוש בהם יהיה קל וטבעי כמו השימוש באוויר לנשימה. בשנת 1997 כתב בכתב העת סיינטיפיק אמריקן שעשינו טעות לפני 300 שנה כאשר הפרדנו טכנולוגיה מהומניות ועכשיו הזמן לשים את שניהם יחד בחזרה.

דרטאוזוס היה בעל אזרחות כפולה: אמריקאית ואירופית. הוא נקבר באתונה, יוון.

לקריאה נוספת 
 Dertouzos, The Unfinished Revolution: Human-Centered Computers and What They Can Do For Us, 2001, .
 Dertouzos, What Will Be: How the New World of Information Will Change Our Lives, 1997, .
 K. Warwick "Scrubbing the future clean", Review of 'What will be' by Michael Dertouzos, New Scientist, p. 44, 9th August 1997
 "Communications, Computers and Networks", in Scientific American Special Issue on Communications, Computers, and Networks, September, 1991
 Made in America: Regaining the Productive Edge, 1989, .

קישורים חיצוניים 

 העמיתים מ-MIT משתתפים בהלוויה של דרטאוזוס
 ראיון שערך ארטור נורברג עם דרטאוזוס
 מיכאל דרטאוזוס באתר קורצויל נט
 

ערכים שבהם תבנית בריטניקה אינה מתאימה
סופרים אמריקאים
עתידנים אמריקאים
מדעני מחשב אמריקאים
חלוצי האינטרנט
מהגרים מיוון לארצות הברית
אמריקאים שנולדו ב-1936
אמריקאים שנפטרו ב-2001